【戰況R2】葉楚航起孖 兩隻都係呂健威舊部呀！
2024年05月01日 19:37
東網電視
更多新聞短片
葉楚航今晚憑「謙謙君子」食頭胡，第2場四班1650米，更憑黃智弘策騎嘅「蟲草之凰」起孖，贏夠數及格，唔使連續兩年收信。「蟲草之凰」今仗憑減10磅之利一放到底，無巧不成話，呢匹馬與頭場「謙謙君子」一樣從呂健威轉投至葉廄，有機會成為呂健威爭冠嘅關鍵。此外，「蟲草之凰」馬主為御精英團體，成員包括苗僑偉、蘇志威及米雪等，名副其實「明星馬」。
賽後，葉楚航話今場似乎唔會有馬放，所以同黃智弘講「蟲草之凰」出閘順利就放頭跑。「蟲草之凰」來投後2W都係賺步速，今日場地啱發揮，加上主宰步速係勝利關鍵。「蟲草之凰」對上兩場泥地唔係跑得唔好，只係抽到外檔，早段用多咗力，而上場冇10磅減要負重磅都有影響，所以今次用番見習生減磅。
今場跑第2名為田泰安「勇晉當銳」，希威森「果然得」跑第3，第4名為何澤堯「好戰小子」。
第2場賽果：5-9-10-8
二重彩賽果：5-9(最後賠率25)